recursal/SuperWikiNEXT-32B huggingface dataset:
রমন বৃক্ষ
১৯৪৮ সালে ব্যাঙ্গালোরে **রমণ গবেষণা প্রতিষ্ঠান** স্থাপিত হয়। বৈজ্ঞানিক গবেষণার অর্থে প্রতিষ্ঠা হওয়া এই প্রতিষ্ঠানটি প্রথমে স্যার সি ভি রমন নিজেই রক্ষণাবেক্ষণ করতেন, তবে বর্তমানে এটি ভারত সরকারের অধীস্থিত।

গবেষণা
------

মূল গবেষণার বিষয়সমূহ –

* জ্যোতির্বিজ্ঞান ও জ্যোতির্পদার্থবিজ্ঞান
* তাত্ত্বিক পদার্থ বিজ্ঞান
* পদার্থ ও Matter Physics
* কোমল পদার্থ

ইতিহাস
------

স্যার সি ভি রমন ভারতীয় বিজ্ঞান একাডেমী নামক এক প্রতিষ্ঠান খোলার উদ্দেশ্যে সেইসময় মাইশোরের মহারাজার কাছে প্রতিষ্ঠানটির কার্যালয়াদি নির্মাণের জন্য সহায়তা প্রার্থনা করেন। মহারাজা তার অনুরোধ গ্রহণ করে ব্যাঙ্গালোর-এ অল্প জমি প্রদান করেন, যদিও সেই জমিতে ১৯৪১ সাল পর্যন্ত কোনও কাজ হয়নি। বহুদিন কাজ না হওয়ার জন্য সরকার জমিটুকু পুনরায় ফিরিয়ে নেওয়ার ব্যবস্থা করলে ১৯৪১ সালে রমন ভারতীয় বিজ্ঞান একাডেমীর একটি জরুরী সভা করেন এবং তারপর সেই জমিটুকুতে ভিত্তিপ্রস্তর স্থাপন করা হয়। স্যার রমন ভারতীয় বিজ্ঞান একাডেমীর সভাপতি ছিলেন। কিন্তু তারপরও ১৯৪৮ সাল পর্যন্ত জমিটুকুতে কোনও কাজ হয়নি। তিনি ভারতীয় বিজ্ঞান প্রতিষ্ঠানর পদার্থ বিজ্ঞান বিভাগের প্রধান থাকার সময়ে এই কাজটি সম্পূর্ণ করার কথা চিন্তা করেছিলেন যদিও তা হয়ে ওঠেনি। তার অবসরের পর ১৯৪৮ সালে ভারতীয় বিজ্ঞান একাডেমীর ছত্রছায়াতে রমন গবেষণা প্রতিষ্ঠান গড়ে উঠে। দুটি প্রতিষ্ঠানেরই প্রধান হিসেবে তাকে কাজ করতে হয়েছিল এবং তার মৃত্যুর পূর্ব পর্যন্ত রমন গবেষণা প্রতিষ্ঠান তার ব্যক্তিগত গবেষণা প্রতিষ্ঠানের মতো হয়ে উঠেছিল। ১৯৭১ সালে প্রতিষ্ঠানটি ভারত সরকারের বিজ্ঞান ও প্রযুক্তিবিদ্যা বিভাগ থেকে অনুদান লাভ করতে আরম্ভ করে। 

রমন রিসার্চ ইন্সটিটিউট

সংগ্রহ
------

স্যার সি ভি রমনের দ্বারা সংগৃহীত যথেষ্ট পরিমাণ পদার্থ, খনিজ লবণ, শিলার নমুনা এই প্রতিষ্ঠানটির সংগ্রহে রাখা হয়েছে। সি ভি রমনের সময়কালে বহু নামকরা বিজ্ঞানী প্রতিষ্ঠানটিতে এসেছিলেন, যার মধ্যে জে ডি বার্ণেল, ই সি বালার্ড, পি এম এস ব্লেকেট, সি জি ডারউইন, পি এ এম ডিরাক, জি গেমৌ অন্যতম।

তথ্যসূত্র
---------

বহিঃসংযোগ
---------
হিমালয়ান মাউন্টেনিয়ারিং ইনস্টিটিউট, দার্জিলিং
হিমালয়ান মাউন্টেনিয়ারিং ইনস্টিটিউট, দার্জিলিং এর নিকট চিহ্নগুলি
**হিমালয়ান মাউন্টেনিয়ারিং ইনস্টিটিউট, দার্জিলিং** (এইচ এম আই দার্জিলিং), পর্বতারোহণকে একটি সংগঠিত খেলাধুলা হিসাবে প্রোৎসাহিত করার জন্য ১৯৫৪ সালের ৪ঠা নভেম্বর  ,ভারতের দার্জিলিঙে প্রতিষ্ঠিত হয়। তেনজিং নোরগে এবং এডমন্ড হিলারি দ্বারা মাউন্ট এভারেস্ট এ প্রথম আরোহণ ,পর্বতারোহণকে অঞ্চলের মানুষের জন্য একটি অত্যন্ত সম্মানিত প্রচেষ্টা হিসেবে স্থাপন করতে উত্সাহ সৃষ্টি করে। দেশের প্রথম প্রধানমন্ত্রী জওহরলাল নেহ্‌রুর উদ্দীপনায় এইচ এম আই দার্জিলিংএ প্রতিষ্ঠিত হয়। তেনজিং নোরগে এই পর্বতারোহন সংস্থার বহিরঙ্গন প্রশিক্ষণের প্রথম অধিকর্তা(DFT/Director) ছিলেন।

এইচ এম আইতে নিয়মিত  *এডভেঞ্চার* ,  *বেসিক*  এবং  *উন্নত মাউন্টেনিয়ারিং*  কোর্সগুলি সঞ্চালন করা হয়। এইগুলি খুব সর্বাঙ্গীণ কোর্স। পর্বতারোহণকে প্রোৎসাহন দেবার জন্য এই কোর্সগুলিতে অনেকটা ভর্তুকি দেয়া হয়। অন্ধদেরও এই ধরনের কোর্স করার সুযোগ আছে।

চিত্রসমূহ
---------

* প্রবেশপ্রবেশ
* হিমালয়ান পর্বতারোহন সংস্থা।হিমালয়ান পর্বতারোহন সংস্থা।
* তেনজিং স্মারকতেনজিং স্মারক
* তেনজিং স্মারকতেনজিং স্মারক
* তেনজিং স্মারকতেনজিং স্মারক
* তেনজিং স্মারকতেনজিং স্মারক
* যাদুঘরযাদুঘর
* তেনজিং রকতেনজিং রক
* পাহাড় থেকে পাহাড়ে / মে ইউ ক্লাইম্ব ফ্রম পিক টু পিক (You) Climb From Peak To Peakপাহাড় থেকে পাহাড়ে / মে ইউ ক্লাইম্ব ফ্রম পিক টু পিক (You) Climb From Peak To Peak

আরো দেখুন
---------

* Nehru Institute of Mountaineering
* Chennai Trekking Club

তথ্যসংযোগ
---------

1. ↑  Harish Kapadia (২০০১)। *Across Peaks & Passes in Darjeeling & Sikkim*। Indus Publishing। পৃষ্ঠা 64। আইএসবিএন 978-81-7387-126-9।
2. ↑  "Courses"। *Himalayan mountaineering institute*। ২৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।

বহিঃসংযোগ
---------


উইকিমিডিয়া কমন্সে **হিমালয়ান মাউন্টেনিয়ারিং ইনস্টিটিউট** সংক্রান্ত মিডিয়া রয়েছে।

* Official website
**ভুটান টাইমস** ভুটানের প্রথম বেসরকারী মালিকানাধীন সংবাদপত্র  এবং সরকারি মালিকানাধীন এবং স্বায়ত্তশাসিত কুয়েনসেল পত্রিকার পর এটি দ্বিতীয় পত্রিকা। ভুটান টাইমসের সম্পাদক যখন এটি চালু হয়েছিল, তখন "যুবকদের জোর দেয়া সত্যিকারের মানুষের পত্রিকা" প্রতিশ্রুতি দিয়েছিলেন।  সংবাদপত্রটির প্রথম সংস্করণ, ৩২ পৃষ্ঠাসম্বলিত, এপ্রিল ৩০, ২০০৬ এ প্রকাশিত হয় যেখানে ভুটানের যুব যুবরাজ জিগমে খেসার নামগাল ওয়াংচুকের, যিনি ২০০৮ সালে তার পিতা মতো রাজা হওয়ার জন্য মনোনীত হন, বিশেষ স্বাক্ষাৎকার প্রকাশিত হয়।

ভুটানে সংবাদপত্রের অবাধ স্বাধীনতা নিশ্চয়তা সৃষ্টি ভুটানের গনতান্ত্রিক সমাজে চলমান পরিবর্তনের একটি গুরুত্বপূর্ণ পদক্ষেপ হিসেবে স্বীকৃত (দেখুন ভুটানের ইতিহাস)। ২০০৭ সালের ডিসেম্বর পর্যন্ত পত্রিকার সাপ্তাহিক সংস্করণ প্রতি রবিবারে প্রকাশিত হতো এবং পরবর্তীতে পরিচালনা পরিষদের সিদ্ধান্ত অনুযায়ী দ্বি -সাপ্তাহিক পত্রিকা হিসেবে প্রকাশ হয়ে আসছে।

পুনরায় প্রতি রবিবারে প্রকাশ হওয়ার পূর্ব পর্যন্ত ভুটান টাইমস সপ্তাহে বুধবার ও রবিবার প্রকাশিত হতো।

এই বেসরকারি সংবাদপত্রটি একদল তরুণ রিপোর্টার ও সম্পাদক
পরিচালনা করে থাকেন।

২০০৬ সালে **ভুটান অবজারভার** নামে আরেকটি বেসরকারি পত্রিকা প্রকাশিত হয়।

বহিঃসংযোগ
---------

* ভুটান টাইমস ওয়েবসাইট
* "এপ্রিলে দুইটি বেসরকারি সংবাদপত্র প্রকাশিত হতে যাচ্ছে" - কুয়েনসেল অনলাইন

তথ্যসূত্র
---------

1. ↑  "Media at the Crossroads"। *bhutannewsnetwork.com*। সংগ্রহের তারিখ ২০ জুন ২০২০।
2. ↑  "The State of the Bhutanese Media"। *littlebhutan.com*। সংগ্রহের তারিখ ২৪ জুন ২০২০।
**রবীন্দ্রনাথ মৈত্র** (১৮৯৬ ― ১৯৩৩) একজন বাঙালি সাহিত্যিক ও গল্পকার।

প্রারম্ভিক জীবন
---------------

তাঁর জন্ম ১৮৯৩ সালে পিতার কর্মক্ষেত্র রংপুরে। যদিও তাদের পৈতৃক নিবাস ছিল ফরিদপুর জেলার নাদুরিয়া গ্রাম। পিতার নাম প্রিয়নাথ মৈত্র। কলকাতার বঙ্গবাসী কলেজ থেকে বি.এ ডিগ্রি অর্জন করেন। অসহযোগ আন্দোলনে যোগ দেওয়ার কারণে এম.এ পরীক্ষায় বসা হয়নি রবীন্দ্রনাথের। সাংবাদিকতার পাশাপাশি করতেন স্বদেশী রাজনীতি।

সাহিত্যচর্চা
------------

ছোটগল্প রচনায় বিশেষ খ্যাতি অর্জন করেন তিনি। নিয়মিত লিখতেন শনিবারের চিঠি, আনন্দবাজার পত্রিকা ও বঙ্গশ্রীতে। দিবাকর শর্মা নামে লিখেছেন অনেক ছোটগল্প। তাঁর লেখার অনুরক্তের তালিকায় ছিলেন তারাশঙ্কর বন্দ্যোপাধ্যায়ের মতো সাহিত্যিক। তাঁর শ্রেষ্ঠ কীর্তি নাটক *মানময়ী গার্লস স্কুল* যা পরে মানময়ী গার্লস স্কুল নামে চলচ্চিত্রায়িত ও জনপ্রিয় হয়। নাটকটি প্রথম ষ্টার থিয়েটারে মঞ্চস্থ হয় ১৯৩২ সালের ২০শে ডিসেম্বর। যা তাকে খ্যাতির শীর্ষে নিয়ে যায়। নাটকটি ইংরেজিতে অনূদিত হয় ও পরে বহুবার মঞ্চস্থ হয়েছে। এটি প্রথম চলচ্চিত্রায়িত হয় জ্যোতিষ ব্যানার্জির পরিচালনায়, মুখ্য চরিত্রে অভিনয় করেছিলেন জহর গাঙ্গুলী ও কানন দেবী। ১৯৫৮ সালে পরিচালক হেমচন্দ্র চোংদার নাটকটিকে নিয়ে দ্বিতীয়বার ছায়াছবি প্রস্তুত করেন, অভিনয়ে ছিলেন উত্তম কুমার ও অরুন্ধতী দেবী। নাটকটি এতই জনপ্রিয় হযেছিল যে এটিকে নিয়ে তেলুগু ভাষায় রূপায়িত হয় ছায়াছবি মিস্সাম্মা এবং তামিল ভাষায় মিস্সিয়াম্মা। ১৯৫৭ সালে নাটকটি অবলম্বন করে তৈরী হয় হিন্দি চলচ্চিত্র মিস মেরি। শনিবারের চিঠির বিখ্যাত সম্পাদক সজনীকান্ত দাস রবীন্দ্রনাথ মৈত্রকে ঘরে তালা দিয়ে আটকে রেখে একদিনে লিখিয়েছিলেন এই নাটকটি। প্রথম নাটকেই সাফল্য পাওয়ায় রবীন্দ্রনাথের ইচ্ছা ছিল আরও নাটক লেখার। কানামামা নামে আর একটি নাটক অসম্পূর্ণ অবস্থায় রেখে রংপুরে নিজ নিবাসে মাত্র ৩৬ বছর বয়েসে ম্যালেরিয়ায় আক্রান্ত হয়ে মারা যান রবীন্দ্রনাথ মৈত্র।

রচিত গ্রন্থ
-----------

* *মানময়ী গার্লস্ স্কুল* (১৯৩২)
* *মায়াবাঁশী* (১৯১১)
* *সিন্ধু সরিৎ* (কবিতা ১৯২৬)
* *মায়ার জাল*
* *বাস্তবিকা*
* *ত্রিলোচন কবিরাজ*
* *দিবাকরী*
* *উদাসীর মাঠ*
* *মেবার কাহিনী*
* *মডার্ন গৌরী*
* *নিরঞ্জন*

তথ্যসূত্র
---------

1. ↑  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৫৫। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  Caudhurī, Ramāpada (১৯৮০)। *Āmarā sabāi*। Śaibyā, Prakāśana Bibhāga।
3. ↑  Maitra), রবীন্দ্রনাথ মৈত্র (Rabindranath (২০১৫-০৫-২৫)। *মানময়ী গার্লস্ স্কুল / Manmoyee Girls School (Bengali): Bengali Humorous Drama*। editionNEXT.com।
4. ↑  "Manmoyee Girls' School (1935)"। *Indiancine.ma*। সংগ্রহের তারিখ ২০২১-০৫-২২।
5. ↑  "রবীন্দ্রনাথ মৈত্র - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৫-২২।
**রবের্তো গায়োন মার্কেস** (স্পেনীয়: Roberto Gayón; ১ জানুয়ারি ১৯০৫ – ১ জানুয়ারি ২০০৬; এছাড়াও **রবের্তো গায়োন** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ২০ মৌসুম অতিবাহিত করে অবসর গ্রহণ করেছিলেন।

১৯৩০ সালে, মার্কেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ২টি ম্যাচে অংশগ্রহণ করে ১টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

ব্যক্তিগত জীবন
--------------

ফ্রান্সিস্কো গার্সা গুতিয়েরেস ১৯০৫ সালের ১লা জানুয়ারি তারিখে, কোস্টা রিকার সান হোসেতে জন্মগ্রহণ করেছিলেন এবং ২০০৬ সালের ১লা জানুয়ারি তারিখে ১০১ বছর বয়সে মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| মেক্সিকো | ১৯৩০ | ২ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ১৯ জুলাই ১৯৩০ | এস্তাদিও সেন্সেনারিও, মোন্তেবিদেও, উরুগুয়ে |  আর্জেন্টিনা | **৩**–৫ | ৩–৬ | ১৯৩০ ফিফা বিশ্বকাপ |  |

তথ্যসূত্র
---------

1. ↑  "Roberto Gayón"। *ট্রান্সফারমার্কেট*।
2. ↑  "Argentina vs Mexico"। *ফিফা*।

বহিঃসংযোগ
---------

* রবের্তো গায়োন – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে রবের্তো গায়োন (ইংরেজি) উইকিউপাত্তে এটি সম্পাদনা করুন
**সারা বন্দ্যোপাধ্যায়** (জন্ম ৬ জুন ১৯৩২) একজন ব্রিটিশ লেখক, শিল্পী এবং ভাস্কর। তিনি ইংল্যান্ডে জন্মগ্রহণ করেন, তবে বহু বছর ধরে দক্ষিণ রোডেশিয়া এবং তারপরে ভারতে বসবাস করেছিলেন। তিনি এখন তার পরিবারের সাথে অক্সফোর্ডে থাকেন।

জীবনী
-----

সারা ১৯৩২ সালে জন্মগ্রহণ করেন, মা অনিতা মোস্তিনের কন্যা, যিনি একজন ঔপন্যাসিক ছিলেন এবং ১৯৫০ সালের দিকে অ্যান মেরি ফিল্ডিং ছদ্মনামে উপন্যাস লিখেছিলেন এবং তার পিতা স্যার ব্যাসিল মোস্তিন, ১৩তম ব্যারোনেট অফ মোস্তিন, ইংল্যান্ডের স্টোক পোজেস, বাকিংহামশায়ারে জন্মগ্রহণ করেছিলেন। তার পূর্বপুরুষদের একজন হলেন হেনরি ফিল্ডিং।

১৯৩৯ সালে, যখন সারার বয়স সাত বছর, দ্বিতীয় বিশ্বযুদ্ধ শুরু হয় এবং তাকে বিভিন্ন বড় ও পুরানো প্রাসাদে সরিয়ে নেওয়া হয়। তার পিতা বাসিল মোস্তিন যুদ্ধে লড়েছিলেন।

যুদ্ধ শেষ হওয়ার পর, সারা তার পরিবারের সাথে দক্ষিণ রোডেশিয়ায় চলে আসেন, যেখানে তার বাবা তামাক চাষ করতেন। পরিবারটি বিদ্যুৎ বা পানির সরবরাহ ছাড়া একটি মাটির রোন্ডাভেলে বাস করত।

সারা পরে ইউরোপ ঘুরেছিলেন। তিনি একজন সাহায্যকারী হিসাবে কাজ করেছেন এবং অস্ট্রিয়ার আর্ট স্কুলে পড়াশোনা করেছেন। তিনি একজন শিল্পী হিসেবেও কাজ করেছেন এবং ভারতে তার তৈলচিত্রের প্রদর্শনীও করেছেন। তিনি ভারতে থাকাকালীন অশ্বারোহণ শিখিয়েছিলেন এবং একজন জকিও ছিলেন। তিনি একজন ভাস্কর এবং এর আগে একজন পরিচারিকা ছিলেন।

সারা অক্সফোর্ডের একটি কফি হাউসে কাজ করতেন, যেখানে তিনি তার ভবিষ্যত স্বামী রঞ্জিত ব্যানার্জির সাথে পরিচিত হন, যিনি ভারত থেকে আগত এবং স্নাতক পড়াশোনা করছিলেন। তিনি কফি হাউসের একজন গ্রাহক ছিলেন। তারা বিয়ে করে ভারতে চলে আসেন, যেখানে তারা ১৭ বছর বসবাস করেন। সারা একটি দুগ্ধ খামার চালানোর চেষ্টা করেছিলেন, কিন্তু প্রবল বৃষ্টির মৌসুমে পরাজিত হন।

ব্যানার্জি পরিবার ১৯৭৩ সালে ইংল্যান্ডে ফিরে আসেন। রঞ্জিত এবং সারার প্রত্যেকের £৫ পাউন্ড করে ছিল, যা পরিবারকে মোট £১০ দিয়েছিল। ব্যানার্জি টাকা ধার করে নিলামে কিছু টাট্টু ঘোড়া কিনেছিলেন এবং অশ্বারোহণ পাঠ শেখাতেন। সারা কিছুদিন পরে, সাসেক্সে একটি বাগান ব্যবসা শুরু করেন।

সারা এবং তার স্বামী এখন অক্সফোর্ডে থাকেন, যেখানে তিনি অক্সফোর্ড ইউনিভার্সিটি ডিপার্টমেন্ট ফর কন্টিনিউয়িং এডুকেশনে লেখালেখি শেখান। তারা প্রতিদিন ধ্যান এবং যোগিক উড়ন্ত অনুশীলন করেন। তাদের তিন মেয়ে ও পাঁচ নাতি-নাতনি রয়েছে। সারা তার কাজের ঘন ঘন প্রদর্শনী করেন।

তথ্যসূত্র
---------

* WorldCat author page
* "Sara Banerji." Contemporary Authors Online. Detroit: Gale, 2001. Biography in Context. Web. 17 Jan. 2014. Gale Document Number: GALE|H1000004907
* Profile at FantasticFiction
* Profile at Transita
* The Collapse of Fairyland. ROBB FORMAN DEW. *The New York Times*. 18 October 1987. 18 January 2014
* anna battista Book Review: Sara Banerji's The Waiting Time 18 January 2014
* Indian exotica. Madhu Jain. India Today. 18 January 2014
* The Hindu. Review of *Shining Hero*. 18 January 2014

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| অন্যান্য | 
* সুডক (ফ্রান্স)
	+ ১

 |
**সারদাহ ছোট কুঠি** বাংলাদেশের রাজশাহী জেলার সরদাহে বাংলাদেশ পুলিশ একাডেমির ক্যাম্পাসে দুটি ঐতিহাসিক "কুঠি" (বাড়ি) এর মধ্যে একটি। অফিসারের মেসটি দ্বিতীয় কুথি, বড়-কুঠিতে রাখা হয়েছে। অধ্যক্ষের বাসভবন ছোট-কুঠিতে অবস্থিত।

ইতিহাস
------

সরদাহ ছোট কুথি ১৭৮১ সালে ডাচ ইস্ট ইন্ডিয়া কোম্পানি তাদের ইন্ডিগো কারখানার জন্য নির্মিত হয়েছিল। ব্রিটিশ ইস্ট ইন্ডিয়া কোম্পানি ১৮৩৫ সালে এটি অধিগ্রহণ করে, যখন এটি রাজশাহী অঞ্চলের ১৫২ টি ইন্ডিগো কুঠির "সদর" বা "প্রধান সদর" হয়ে ওঠে। এখানেই 'সরদাহ' নামটি উদ্ভূত হয়েছিল। আস্তাবলগুলি মূলত ইন্ডিগো কারখানার সাইট ছিল যা পরে একটি রেশম কারখানায় পরিণত হয়েছিল। পরবর্তীতে পুরো প্রতিষ্ঠান মিদনাপুর জমিদারের অধীনে আসে এবং "কুঠুরি" হিসেবে ব্যবহৃত হয়।

স্থাপত্য বর্ণনা
---------------

সরদাহ ছোট কুঠি নয়টি অ্যাপার্টমেন্ট সহ একটি একক ভবন। এটিতে প্রায় ৩১ মিটার সামনের অংশ রয়েছে যা নদী বিপরীত দিকে এবং প্রায় ১৫.৫ মিটার চওড়া। কেন্দ্রীয় ব্লকটি সামনের বারান্দার চেয়ে বেশি এবং একটি ক্লিরেস্টোরি উইন্ডো সরবরাহ করা হয়। ৪.৫ মিটার চওড়া সামনের বারান্দাটি আট জোড়া ডোরিক কলাম বহন করে এবং কোণগুলি চারটির সেটে ছিল, একটি চওড়া কেন্দ্রীয় সিঁড়ির কাছে পৌঁছেছে। ভবনটি দেখতে সাধারণ কিন্তু আকর্ষণীয় বলে মনে করা হয়।

তথ্যসূত্র
---------

1. 1 2  Book name-Architecture, Cultural Survey of Bangladesh Series-2, ISBN (invalid) 984-300-000965, ওসিএলসি ২৯৮৬১২৮১৮, ওসিএলসি ৮৪৫৪৭১৩৩৮, Editor-ABM Husain, Page Number-356, Published by-Asiatic Society of Bangladesh
2. ↑  Book name-Architecture, Cultural Survey of Bangladesh Series-2, ISBN (invalid) 984-300-000965, ওসিএলসি ২৯৮৬১২৮১৮, ওসিএলসি ৮৪৫৪৭১৩৩৮, Editor-ABM Husain, Page Number-357, Published by-Asiatic Society of Bangladesh
**পল আলেকজান্ডার হান্টলি কেরি** (২১ মে ১৯২০ - ১৩ নভেম্বর ২০০৯) ছিলেন একজন ইংরেজ ক্রিকেটার যিনি ১৯৪৩ থেকে ১৯৪৮ সাল পর্যন্ত প্রথম-শ্রেণীর ক্রিকেট খেলেছিলেন। তিনি হরশামে জন্মগ্রহণ করেন এবং পশ্চিম অস্ট্রেলিয়ার পার্থে মারা যান।

কেরি ৫২টি প্রথম-শ্রেণীর ম্যাচে একজন বাঁ-হাতি ব্যাটসম্যান হিসেবে উপস্থিত ছিলেন যিনি ডানহাতি দ্রুত বল করতেন। তিনি ৯৬ রানের সর্বোচ্চ স্কোর সহ ৮৬৯ রান করেন এবং ৮০ রানে ছয় দিয়ে সেরা পারফরম্যান্স সহ ১৩৬ উইকেট নেন।

দ্বিতীয় বিশ্বযুদ্ধের সময়, কেরি ভারতে অবস্থান করেন যেখানে তিনি ১৯৪৩ থেকে ১৯৪৬ সালের মধ্যে  প্রথম-শ্রেণীর ক্রিকেটের ১০টি খেলা খেলেন। তিনি ১৯৪২-৪৩ সালে রঞ্জি ট্রফি জয়ী বরোদা দলের সদস্য ছিলেন।

ইংল্যান্ডে ফিরে আসার পর তিনি ১৯৪৬ থেকে ১৯৪৮ সাল পর্যন্ত সাসেক্সের হয়ে খেলেন। ১৯৪৭ সালে তিনি গ্ল্যামারগানের বিপক্ষে হ্যাটট্রিক সহ ৫৪ উইকেট নেন। এছাড়াও তিনি ১৯৩৮ সালে ডরসেট এবং ১৯৫০ এবং ১৯৫১ সালে ডারহামের হয়ে মাইনর কাউন্টি ক্রিকেট।

 ১৯৬৪ সালে অস্ট্রেলিয়ায় চলে যান।

তথ্যসূত্র
---------

1. ↑  "First-class matches played by Paul Carey"। CricketArchive। সংগ্রহের তারিখ ৬ ফেব্রুয়ারি ২০১৭।
2. ↑  "Hyderabad v Baroda 1942-43"। CricketArchive। সংগ্রহের তারিখ ৬ ফেব্রুয়ারি ২০১৭।
3. 1 2  *Wisden* 2010, p. 1658.
4. ↑  "Minor Counties Championship Matches played by Paul Carey"। CricketArchive। সংগ্রহের তারিখ ৬ ফেব্রুয়ারি ২০১৭।

বহিঃসংযোগ
---------

* ক্রিকেটআর্কাইভে পল কেরি  (সদস্যতা প্রয়োজনীয়) (ইংরেজি)
* ইএসপিএনক্রিকইনফোতে পল কেরি (ইংরেজি)
**সারাংশ** (ইংরেজি: Abstract) বলতে কোন বৃহত্তর রচনা, যেমন কোন গবেষণাপত্র, সন্দর্ভ, অভিসন্দর্ভ, পর্যালোচনা, সম্মেলন বিবরণী, বা যেকোন বিষয়ের উপর গভীর বিশ্লেষণী কোন রচনার মূল বিষয়বস্তুর ধারণা প্রদানকারী একটি সংক্ষিপ্ত রচনাকে বোঝায়। সারাংশ সাধারণত রচনার শুরুতে বা কখনো কখনো রচনার শেষে সংযুক্ত করা হয়।

উদ্দেশ্য
--------

শিক্ষায়তনিক গবেষণায় জটিল গবেষণাধর্মী বিষয়সমূহ সহজভাবে বোধগম্য করে তুলতে সারাংশ ব্যবহৃত হয়। সারাংশ সম্পূর্ণ গবেষণাপত্রের পরিবর্তে একটি ছোট সত্তা হিসেবে কাজ করতে পারে। যেমন, অনেক প্রতিষ্ঠান কোন গবেষণার মূলভিত্তি নির্বাচনে সারাংশ ব্যবহার করে, যা কোন শিক্ষায়তনিক সম্মেলনে পোস্টার আকারে, মৌখিক উপস্থাপনার বা মঞ্চে উপস্থাপনার ক্ষেত্রে ব্যবহৃত হতে পারে। বেশিরভাগ গবেষণা ডেটাবেজ সার্চ ইঞ্জিনে সম্পূর্ণ গবেষণাপত্র দেওয়ার পরিবর্তে শুরু সারাংশ প্রদান করে থাকে। সম্পূর্ণ গবেষণাপত্র প্রায়শই ক্রয় করতে বলা হয়, ফলে সারাংশ সম্পূর্ণ তথ্যের সংক্ষিপ্তসার হিসেবে গুরুত্ব বহন করে এবং পাঠককে সম্পূর্ণ তথ্য পেতে আগ্রহী করে তুলে।

তথ্যসূত্র
---------

1. ↑  Gary Blake and Robert W. Bly, The Elements of Technical Writing, pg. 117. New York: Macmillan Publishers, 1993. ISBN 0020130856.
2. ↑  Gliner, Jeffrey A.; Morgan, George A. (2000). Research Methods in Applied Settings: An Integrated Approach to Design and Analysis. Mahwah, NJ: Psychology Press. ISBN 978-0-8058-2992-1.
**পল জন ওয়াইজম্যান** (ইংরেজি: Paul Wiseman; জন্ম: ৪ মে, ১৯৭০) অকল্যান্ডে জন্মগ্রহণকারী বিশিষ্ট নিউজিল্যান্ডীয় সাবেক আন্তর্জাতিক ক্রিকেট তারকা। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অফ স্পিন বোলারের দায়িত্ব পালন করতেন **পল ওয়াইজম্যান**। ডানহাতে অফ ব্রেক বোলিংয়ের পাশাপাশি ডানহাতে নিচের সারিতে ব্যাটিংয়ে নামতেন।

প্রারম্ভিক জীবন
---------------

‘ওইজ’ ডাকনামে পরিচিত পল ওয়াইজম্যান লং বে কলেজে অধ্যয়ন করেন। নিখুঁত লাইন ও লেন্থ সহযোগে বলকে ব্যাপকভাবে ঘুরাতে সক্ষমতা দেখান। বিভিন্নমানের বল ডেলিভারী ও উচ্চমানের মিতব্যয়ী বোলিং রেটের জন্য তার সবিশেষ পরিচিতি রয়েছে। ড্যানিয়েল ভেট্টোরি’র তুলনায় নয় বছরের জ্যেষ্ঠ হওয়া স্বত্ত্বেও তিনি বামহাতি ফিঙ্গার স্পিনারের মর্যাদা পেয়েছেন। ক্যান্টারবারি দলের সদস্য ছিলেন তিনি। ক্রাইস্টচার্চে সেন্ট্রাল ডিস্ট্রিক্টসের বিপক্ষে ৯/১৩ পান যা যে-কোন নিউজিল্যান্ডীয় বোলারের দ্বিতীয় সেরা বোলিং পরিসংখ্যান হিসেবে বিবেচিত হয়ে আসছে।

খেলোয়াড়ী জীবন
---------------

১৯৯৮ সালে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক ঘটে। দ্বিতীয় ইনিংসে তিনি পাঁচ উইকেট তুলে নেন ওয়াইজম্যান।

২০০৫ সালে সেন্ট্রাল ল্যাঙ্কাশায়ার ক্রিকেট লীগে মিনরো দলের পক্ষে পেশাদার ক্রিকেট খেলেন। ২০০৬ সালে ইংরেজ কাউন্টি ক্রিকেটে ডারহামের সাথে সংযোগ রক্ষা করেন। বোল্টন ক্রিকেট লীগে ওয়াকডেনের পক্ষে খেলেন। দলের দ্বিতীয় একাদশের সদস্যরূপে ল্যাঙ্কাশায়ারের বিপক্ষে পেনাল্টিমেট চ্যাম্পিয়নশীপের খেলায় ২০০৬ মৌসুমে খেলেন। এছাড়াও তিনি পরবর্তী দুই মৌসুম চুক্তিবদ্ধ হন। কিন্তু, ২০০৯ সালের শেষদিকে ইয়ান ব্ল্যাকওয়েল ও গারেথ ব্রিজের ন্যায় স্পিনারের আবির্ভাবে দল থেকে উপেক্ষিত হচ্ছিলেন। ফলশ্রুতিতে ৩৯ বছর বয়সে প্রথম-শ্রেণীর ক্রিকেট থেকে অবসরের কথা ঘোষণা করেন।

অবসর
----

প্রথম-শ্রেণীর ক্রিকেট থেকে অবসর নেয়ার পর তিনি নিউজিল্যান্ডে প্রত্যাবর্তন করেন। অক্টোবর, ২০০৯ সালে ক্যান্টারবারি ক্রিকেটের নেটওয়ার্ক কোচ পদে নিযুক্ত হন। ২০০৯-১০ মৌসুমে জাতীয় পর্যায়ের প্রতিযোগিতায় ক্যান্টারবারি অনূর্ধ্ব-১৭ ও অনূর্ধ্ব-১৯ দলের শিরোপা জয়ে ব্যাপক ভূমিকা রাখেন।

তথ্যসূত্র
---------

1. ↑  "1st Test: Sri Lanka v New Zealand at Colombo (RPS), May 27-31, 1998"। *espncricinfo*। সংগ্রহের তারিখ ২০১১-১২-১৮।

আরও দেখুন
---------

* ডিওন ন্যাশ
* নিউজিল্যান্ড জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে পল ওয়াইজম্যান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে পল ওয়াইজম্যান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**চুন্নু জলপ্রপাত**, যা **রক গার্ডেন** নামেও পরিচিত, এটি ভারতের পশ্চিমবঙ্গের দার্জিলিং-এ অবস্থিত একটি জনপ্রিয় পর্যটন আকর্ষণ। গোর্খা হিল কাউন্সিল পর্যটন বিভাগ দ্বারা নির্মিত, এই জায়গাটির নাম রক গার্ডেন কারণ পুরো জায়গাটি বিভিন্ন স্তরের পাথর কেটে তৈরি করা হয়েছে। এটি দার্জিলিং হিমালয়ান রেলওয়ে থেকে ৬ কিমি দূরে, ব্লুমফিল্ড চা বাগানের কাছে অবস্থিত।

অন্যান্য আকর্ষণ
---------------

রক গার্ডেন, যা বারবোটে রক গার্ডেন নামেও পরিচিত, দার্জিলিং-এর আরেকটি পর্যটন আকর্ষণ। এটি শহর থেকে প্রায় 10 কিমি দূরে এবং একটি প্রাকৃতিক জলপ্রপাতের চারপাশে অবস্থিত একটি বহু-স্তরের পিকনিক গ্রাউন্ড। বাগানটি ঢাল বরাবর পাথরের উপর দিয়ে পাহাড়ি স্রোতের একটি সুন্দর দৃশ্য দেখায়, ফুলের বাগান এবং বিভিন্ন স্তরে বসার জায়গা রয়েছে। একটি ছোট লেকও আছে। প্রচুর পরিমাণে পর্যটকদের ঢালাও, চায়ের দোকান এবং জলখাবার কিয়স্ক উঠে এসেছে।

গঙ্গা মায়া পার্ক হল রক গার্ডেন থেকে প্রায় 3 কিমি দূরে রাস্তার নীচে একটি পার্ক। GNLF আন্দোলনের সময় পুলিশের গুলিতে একজন নিরপরাধ শিকারের নামে নামকরণ করা হয়েছে, "এটি একটি চর্টলিং পাহাড়ি স্রোতের গতিপথ, অতীত গেজেবস, ফুলের ঝোপঝাড় এবং গাছের গুঁড়ো, কুঁজযুক্ত ব্যাকড ব্রিজগুলির উপরে যার নীচে কোই-কার্প কোরাসকেট, এবং একটি বৃত্তাকারে চলে গেছে। প্যাডেল বোট এবং একটি জলপ্রপাত সহ হ্রদ।" পার্কটিতে একটি ছোট হ্রদও রয়েছে যেখানে নৌকা চালানোর সুবিধা রয়েছে। পর্যটকদের বিনোদন দেওয়ার জন্য গোর্খা লোকনৃত্য পরিবেশিত হয়।

তথ্যসূত্র
---------

বহিঃসংযোগ
---------


উইকিমিডিয়া কমন্সে **চুন্নু জলপ্রপাত** সংক্রান্ত মিডিয়া রয়েছে।
**মহীশূর লোকগাথা জাদুঘর** হল ভারতের মহীশূরে অবস্থিত একটি শিল্পকলা সংগ্রহশালা যা সমগ্র কর্ণাটক রাজ্য থেকে বিভিন্ন লোকশিল্প ও কারুশিল্প সংগ্রহ, সংরক্ষণ এবং প্রদর্শন করে থাকে।

বর্ণনা
------

লোকগাথা জাদুঘরটিতে সমগ্র কর্ণাটক থেকে লোকশিল্প ও কারুশিল্পের বিভিন্ন নিদর্শন সংগ্রহপূর্বক সংরক্ষণ করা রয়েছে। জাদুঘরটি ১৯৬৮ সালে প্রতিষ্ঠিত হয়েছিল। এটি মহীশূর বিশ্ববিদ্যালয়ের মনসাগঙ্গোত্রি ক্যাম্পাসের জয়লক্ষ্মী বিলাস ম্যানশনে অবস্থিত। প্রতিষ্ঠার পর থেকেই মহীশূর বিশ্ববিদ্যালয়ের লোককাহিনী অধ্যয়নের জন্য এটি অবদান রেখে আসছে। পি.আর.তিপ্পেস্বামী, জাভেরেগৌদা এবং জিশম পরমশিবাইয়ার মতো পণ্ডিতদের দ্বারা বিকশিত হয়ে জাদুঘরটি বর্তমান পর্যায়ে এসেছে। পি.আর.তিপ্পেস্বামী জাদুঘরের সংগ্রহ বাড়ানোর জন্য সমগ্র কর্ণাটক থেকে বিভিন্ন উপাদান নিয়ে এসেছিলেন। একটি লোককাহিনী যাদুঘর হিসাবে এটি কেবল লোকনিদর্শনগুলোই প্রদর্শন করে না, বরং সংগীত, নৃত্য ও নাটকের উপাদানগুলোও প্রদর্শন করে।

সংগ্রহশালা
----------

জাদুঘরটিতে প্রায় ৬,৫০০-এরও বেশি অনন্য লোককাহিনী নিদর্শনের চিত্তাকর্ষক সংগ্রহ রয়েছে। লোকশৈলীগত রূপ ও গঠন অনুসারে জাদুঘরের নিদর্শনগুলো শৃঙ্খলাবদ্ধভাবে সাজানো হয়েছে। চিত্রশালাটি লোককাহিনী, বড় পুতুল, লোকজীবন, সাহিত্য এবং শিল্পের জন্য আলাদা ভাগে বিভক্ত। লোকগাথা বিভাগে বেশ কয়েকটি মূল্যবান সংগ্রহ রয়েছে।

তথ্যসূত্র
---------

1. ↑  "Folklore Museum Mysore - Timings, Entry Fees, Location, Facts"। *www.goibibo.com*। সংগ্রহের তারিখ ২০২১-০৩-০৭।
2. ↑  "Folklore Museum Mysore"। *www.museumsofindia.org* (ইংরেজি ভাষায়)। সংগ্রহের তারিখ ২০২১-০৩-০৭। [*স্থায়ীভাবে অকার্যকর সংযোগ*]
3. 1 2  "Folklore Museum"। *uni-mysore.ac.in*। সংগ্রহের তারিখ ২০২১-০৩-০৭।
4. 1 2  "Folklore Museum Mysore | Popular Museum in Karnataka - IHPL"। *www.indianholiday.com* (ইংরেজি ভাষায়)। সংগ্রহের তারিখ ২০২১-০৩-০৭।
5. ↑  "Folk Lore Museum | Mysore | Complete Information"। *One Short Trip* (ইংরেজি ভাষায়)। ২০২০-০২-০২। সংগ্রহের তারিখ ২০২১-০৩-০৭।
6. ↑  "Business Directory - Entertainment - Museums in Mysore - Folklore Museum Mysore"। *www.inmysore.com*। ২০১৩-১০-১৩ তারিখে মূল থেকে আর্কাইভ করা। সংগ্রহের তারিখ ২০২১-০৩-০৭।
**রোজালিন্ড মেন্ডিস** (১৯০৩ – ১৯৯২) ছিলেন একজন শ্রীলঙ্কার ঔপন্যাসিক।  তিনি প্রায়শই একটি উপন্যাস প্রকাশের জন্য প্রথম শ্রীলঙ্কার মহিলা হিসাবে কৃতিত্ব পান। 

১৯০৩ সালে হেডেনিয়াতে রোজালিন্ড জয়াসিংহে জন্মগ্রহণ করেন, তার বাবা ছিলেন পল জয়সিংঘ, একজন ব্যবসায়ী এবং সম্পত্তির মালিক।  তিনি টেনেহেওয়া আব্রাহাম আলবার্ট মেন্ডিসকে বিয়ে করেন যখন তার বয়স আঠারো এবং এই দম্পতি কলম্বোতে চলে আসেন। 

তার প্রথম উপন্যাস, *দ্য ট্র্যাজেডি অফ আ মিস্ট্রি*, আর্থার এইচ. স্টকওয়েল, লিমিটেড, লন্ডনে ১৯২৮ সালে প্রকাশিত হয়েছিল। 

তিনি আরও দুটি বই লিখেছেন, *নন্দিমিত্র: এ স্টোরি অফ অ্যানসিয়েন্ট সিলন* (১৯৫২), একটি ঐতিহাসিক উপন্যাস;  এবং *মাই সান লিয়া অ্যন্ড আদার সর্ট স্টোরিস* (১৯৭৫)।

তথ্যসূত্র
---------

1. 1 2 3  Gunawardena, Charles A. (২০০৫)। *Encyclopedia of Sri Lanka*। Sterling Publishers Pvt. Ltd.। পৃষ্ঠা 243। আইএসবিএন 9781932705485।
2. 1 2  "Rosalind Mendis - a 1920s Ceylonese Author of Fiction in English"। *Sunday Island*। ১১ ডিসেম্বর ২০১০। সংগ্রহের তারিখ ১৬ মে ২০১৫।
3. ↑  Goonetilleke, D.C.R.A. (২০১০)। *The Encyclopedia of Twentieth-Century Fiction*। John Wiley & Sons। পৃষ্ঠা 9781405192446। আইএসবিএন 9781405192446।
**চব্বিশ নগর উচ্চ বিদ্যালয় ও কলেজ** রাজশাহী জেলার গোদাগাড়ী উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।

ইতিহাস
------

অত্র এলাকায় শিক্ষানুরাগী ব্যক্তিবর্গ এলাকার স্কুলগামী ছাত্র/ছাত্রীদের কথা বিবেচনা করে বামনাইল উচ্চ বিদ্যালয় প্রতিষ্ঠার কথা চিন্তা করেন এবং এলাকার গরীব ও আদিবাসী ছাত্র/ছাত্রীদের কথা বিবেচনা করে ১৯৬২ সালে চব্বিশ নগর উচ্চ বিদ্যালয় কলেজটি ১৬৬ শতক জমির উপর প্রতিস্ঠিত। বিদ্যালয়টিতে ২তলা পাকা ভবন ও ৮টি কক্ষ ২টি অফিস রয়েছে। ১৯৮৫ সালে বিদ্যালয়টি এম.পি ভূক্ত করে, ২০০৪ সালে উচ্চ মাধ্যমিক বিদ্যালয়ে পরিণত হয়।এবং ১৯৯৯ সালে বিদ্যালয়টি কলেজে পরিণত হয়।

অবস্থান
-------

প্রতিষ্ঠান টি কাকন হাট হতে প্রায় ৫ কি.মি দক্ষিণে এবং রাজশাহীর কাশিয়াডাঙ্গা থেকে ১৫ কি.মি দূরে রিসিকুল ইউনিয়নের চব্বিশ নগরে অবস্থিত।

শিক্ষা ব্যবস্থা
---------------

উচ্চ বিদ্যালয়ে শিক্ষার্থী প্রায় ৫০০ জন এবং কলেজে শাখায় শিক্ষার্থী প্রায় ৪০০ জন। মাধ্যমিক এর জন্য শিক্ষক ১০ জন এবং উচ্চ মাধ্যমিকে শিক্ষক ২৪ জন। অফিসে মোট তিন জন অফিস সহকারী এবং একজন কেরাণী আছে।

অবকাঠামো
--------

উচ্চ বিদ্যালয়ের একটি একাডেমিক ভবন, একটি অফিস ভবন, কলেজে একটি চারতলা ভবন এবং একটি দ্বিতল ভবন রয়েছে।

তথ্যসূত্র
---------

1. ↑  "Institute Basic Info"। *Education Management Information System*। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।
**বিশ্ব অর্থনৈতিক ফোরাম** (WEF) হচ্ছে সুইজারল্যান্ডের জেনেভা ভিত্তিক অলাভজনক সংস্থা। বিশেষ করে প্রতি বছর সুইজারল্যান্ডের ডাভোসে এর সভা অনুষ্ঠানের জন্য সংগঠনটি পরিচিত। সংগঠনটির সভায় চলতি বিশ্বের স্বাস্থ্য ও পরিবেশ সম্পর্কিত সবচেয়ে গুরুত্বপূর্ণ বিষয় নিয়ে আলোচনার জন্য বিশ্বের সর্বোচ্চ ব্যবসায়িক ব্যক্তিত্ব, আন্তর্জাতিক রাজনৈতিক নেতা, খ্যাতনামা বুদ্ধিজীবী, ও সাংবাদিকদের আমন্ত্রণ জানানো হয়। এছাড়াও এই সংস্থা চীনে প্রতি বছর "অ্যানুয়াল মিটিং অফ দ্য নিউ চ্যাম্পিয়নস" এবং বছর জুড়ে ধারাবাহিক কয়েকটি অঞ্চলভিত্তিক সভার আয়োজন করে। ২০০৮ সালে অঞ্চলভিত্তিক এই সভাগুলো অনুষ্ঠিত হয়, ইউরোপ, মধ্য এশিয়া, পূর্ব এশিয়া, রাশিয়া সিইও রাউন্ডটেবিল, আফ্রিকা, মধ্য প্রাচ্য, এবং ল্যাটিন আমেরিকা তে ওয়ার্ল্ড ইকোনমিক ফোরামে। ঐ বছরে সংস্থাটি দুবাইয়ে "সামিট অন গ্লোবাল এজেন্ডা" নামে একটি আলাদা সভারও আয়োজন করে।

১৯৭১ সালে ক্লস এম. শআব নামক সুইজারল্যান্ডের ব্যবসায় শিক্ষার একজন অধ্যাপক বিশ্ব অর্থনৈতিক ফোরামের গোড়াপত্তন করেন। সভার আয়োজন ছাড়াও এই সংগঠনটি বিভিন্ন গবেষণা প্রতিবেদন ও বিভিন্ন অঞ্চলে সুনির্দিষ্ট কাজে এর সদস্যদের কাজ করতে উৎসাহী করে।

তথ্যসূত্র
---------

1. ↑  *পিগম্যান* পৃ. ৬-২২
2. ↑  *পিগম্যান* পৃ. ৪১-৪২

বহিঃসংযোগ
---------


উইকিমিডিয়া কমন্সে **বিশ্ব অর্থনৈতিক ফোরাম** সংক্রান্ত মিডিয়া রয়েছে।

* দাপ্তরিক ওয়েবসাইট
**ভিসোলা রোজালিন্ডা "রোজা" নামিসেস** (জন্ম ১৯৫৮) একজন নামিবিয়ান রাজনীতিবিদ, মানবাধিকার কর্মী এবং/খোমেনিন জনগণের শাসক প্রধান।  তাঁর ডাকনাম "নামিবিয়ার রোজা লুক্সেমবার্গ "।  তিনি সাবেক সংসদ সদস্য এবং নামিবিয়ার ডেমোক্রাতস কংগ্রেসের (সিওডি) প্রতিষ্ঠাতা সদস্য ও সাবেক মহাসচিব। তিনি লিঙ্গ সমস্যা, মানবাধিকার লঙ্ঘন এবং নামিবিয়ায় নারী ও শিশুদের প্রতি সহিংসতার উপর একটি বিশিষ্ট কণ্ঠস্বর, তিনি নারী সংহতি নামিবিয়ার *পরিচালক এবং দোলাম আবাসিক শিশু যত্ন* কেন্দ্রে, দুর্বল শিশুদের ডে-কেয়ার সেন্টারে কাজ করেন।

প্রাথমিক জীবন ও শিক্ষা
----------------------

রোজা নামিসের জন্ম ১৯৫৮ সালের ২০ই এপ্রিল নামিবিয়ার রাজধানী উইন্দহোকের ওল্ড লোকেশনে। একজন অ্যাঙ্গোলন পিতা ও দমরা মায়ের নয় সন্তানের মধ্যে একজনের হিসাবে জন্ম গ্রহণ করেন। তিনি ১৫ বছর বয়স পর্যন্ত তাঁর বাবার কাছে বেড়ে ওঠেন এবং উইন্ডহোকের অগাস্টিনিয়াম মাধ্যমিক বিদ্যালয়ে পড়াশোনা করেন। স্নাতক শেষ করার পর তিনি প্রথমে পরিচ্ছন্নতাকর্মী, তারপর নার্সিং সহকারী হিসাবে কাজ করেন এবং সমান্তরালভাবে তিনি সুকেস কলেজের সাথে একটি চিঠিপত্রের কোর্সের মাধ্যমে ম্যাট্রিক সম্পন্ন করেন।

তার রাজনৈতিক সক্রিয়তা প্রথমে তাকে কারাগারে নিয়ে যায় এবং তারপর তাঁকে নির্বাসনে নিয়ে যায়, এই পরিস্থিতি তাঁকে তাঁর শিক্ষা অর্জন বন্ধ করতে বাধ্য করে। শুধুমাত্র ১৯৯০ সালে নামিবিয়া স্বাধীন হওয়ার পরে তিনি পড়াশোনা চালিয়ে যান। তিনি ইউএনআইএসএ থেকে প্রাপ্তবয়স্ক ও প্রাথমিক শিক্ষায় ডিপ্লোমা ও লন্ডন বিশ্ববিদ্যালয় থেকে লিঙ্গ উন্নয়ন ও পরিকল্পনায় ডিপ্লোমা অর্জন করেন। তিনি আরও মহিলাদের ম্যানেজমেন্টে ডিপ্লোমা করেন, কিছু প্যারালিগাল শিক্ষা অর্জন করেন এবং কাউন্সেলিং ও সুবিধার দক্ষতা অর্জন করেন।

রাজনৈতিক পেশা
-------------

রোজা ১৯৮০-এর দশকের গোড়ার দিকে তৎকালীন অবৈধ সোয়াপো পার্টিতে যোগ দেন। তিনি সভার আয়োজন করেন, নতুন সদস্যদের যুক্ত করেন এবং প্রচারমূলক সামগ্রী বিতরণ করেন। তিনি এর পরে ধরা পড়েন এবং দুই মাস নির্জন কারাগারে কাটিয়েছিলেন, কিন্তু তিনি শীঘ্রই তাঁর কর্মকাণ্ডে ফিরে আসেন।  ১৯৮৫ সালে  এক জন শ্বেতাঙ্গ ডাক্তারের সাথে জনসমক্ষে হাত ধরতে দেখা যাওয়ার পরে, তিনি বর্ণবাদী বিচ্ছিন্নতা সম্পর্কিত বর্ণবাদী আইন লঙ্ঘন করী হিসাবে হাসপাতালের চাকরি হারান। তিনি তাঁর রাজনৈতিক কর্মকাণ্ডের জন্য দ্বিতীয়বারের জন্য ১৪ মাস জেল খাটেন।

সক্রিয়তা
---------

রোজা রাজনীতির শুরু করা ও পরিত্যাগ করার মধ্যবর্তী সময়ে একজন কর্মী ও লবিস্ট হিসাবে কাজ করেছেন। তাঁর প্রথম আনুষ্ঠানিক ভূমিকা হল - আইনি সহায়তা কেন্দ্রে ১৯৯০-এর দশকের গোড়ার দিকে কাজ করা, তিনি সোয়াপো ছাড়ার পর চাকরি গ্রহণ করেন। তিনি সেখানে মানবাধিকার লঙ্ঘনের ঘটনা খুঁজে পেতে ও মোকাবেলা করতে সাহায্য করেছিলেন, তাঁর কাছে এটি একটি পদক্ষেপ ছিল, যা তিনি "প্রতিশোধ" হিসাবে বর্ণনা করেছিলেন।

তথ্যসূত্র
---------

1. ↑
2. 1 2 3  Dregger, Leila (৬ মার্চ ২০১৪)। "Ich liebe die Welt!"। *Die Wochenzeitung* (German ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Namises Visolela Rosalinda"। Parliament of Namibia। সংগ্রহের তারিখ ১২ অক্টোবর ২০১৬।
4. 1 2  Nghidengwa, Marianne (১৮ ডিসেম্বর ২০১২)। "Rosa Namises: Human Rights Activist with a passion"। *Confidente*। ১০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২১।
5. 1 2 3 4  von Wietersheim, Erika (২০০১)। "Namibia: Rosa Namises kämpft für Gerechtigkeit" (German ভাষায়): 85। উদ্ধৃতি শৈলী রক্ষণাবেক্ষণ: অচেনা ভাষা (link)
**কুকিকাটার হাঙর** (*Isistius brasiliensis*), যা **চুরূট হাঙর** নামেও পরিচিত, হল ড্যালাটিয়েডে পরিবারের ছোট ডগফিশ হাঙরের একটি প্রজাতি। এদের বিশ্বজুড়ে উষ্ণ, মহাসাগরীয় পানিতে পাওয়া যায়, বিশেষত দ্বীপের আশেপাশে ও ৩.৭ কিমি (২.৩ মা) গভীরে। সন্ধ্যা নামার পর এটি ৩ কিমি (১.৯ মা) উপরে উঠে আসে, সূর্যোদয়ের আগেই আবার চলে যায়। দৈর্ঘ্যে শুধুমাত্র ৪২–৫৬ সেমি (১৭–২২ ইঞ্চি) হওয়া কুকিকাটার হাঙরের আছে লম্বা, নলাকার শরীর, ছোট ও বোতা শুণ্ড, বড় চোখ, হাড়বিহীন পৃষ্ঠীয় পাখনা ও বড় পুচ্ছ পাখনা। আলো-বিচ্ছুরণকারী ফোটোপরসহ এটি গাঢ় বাদামী রঙের। তবে গিল চেরা ও গলার কাছে কালচে "কলার" রয়েছে।

"কুকিকাটার হাঙর" নামটি এর খাদ্যাভ্যাস থেকে এসেছে। এ মাছ বিস্কুট কাটার যন্ত্রের মত বড় প্রাণীদের শরীর থেকে গোলাকার প্লাগ উপড়িয়ে খেয়ে নেয় বলে এর এ নাম। অনেকগুলো সামুদ্রিক প্রাণীও মাছের শরীরে, সাথে সাথে সাবমেরিন, সমুদ্রের নিচের ক্যাবল, এমনকি মানুষের শরীরেও। কুকিকাটার শার্কের কাটা দাগ পাওয়া যায়। এটি স্কুইডের মত ছোট শিকারও ধরেন।

তথ্যসূত্র
---------

1. ↑  {{{assessors}}} (2003). *Isistius brasiliensis*. *2008 IUCN Red List of Threatened Species*. IUCN 2008. Retrieved on January 26, 2010.

বহিঃসংযোগ
---------


উইকিমিডিয়া কমন্সে **কুকিকাটার হাঙর** সংক্রান্ত মিডিয়া রয়েছে।
***দ্য কুকটাউন ইন্ডিপেনডেন্ট*** কুকটাউন, কুইন্সল্যান্ড, অস্ট্রেলিয়া থেকে প্রকাশিত একটি লুপ্ত সংবাদপত্র। পত্রিকাটির প্রকাশনার ক্ষেত্রে নাম ও মালিকানা পরিবর্তনের ঘটনা ঘটেছে।

ইতিহাস
------

*কুকটাউন ইন্ডিপেনডেন্ট* ১৮৮৪ সালের ৬ জুন কুকটাউন ইন্ডিপেনডেন্ট নিউজপেপার কোম্পানির মালিকানায় সম্পাদক জেমস ফাউলার দ্বারা কুকটাউনে প্রথম প্রকাশিত হয়েছিল। ১৯৩৭ সালে, এটি নাম পরিবর্তন করে *কুকটাউন ইন্ডিপেনডেন্ট এন্ড নর্দার্ন সান* হয়। ১৯৩৯ সালের নভেম্বর থেকে ১৯৪৭ পর্যন্ত, এটি কুইন্সল্যান্ডের মসম্যান হতে *নর্দার্ন বুমেরাং* শিরোনামে প্রকাশিত হয়েছিল। ১৯৪৭ সালের নভেম্বরে ব্রায়ান কিঘলি-জেরার্ডি কুইন্সল্যান্ডের মুরগন হতে সম্পূর্ণ নতুন পত্রিকা মুরগন এডভারটাইজার চালু করার জন্য এটির মুদ্রন কারখানা কিনে নিলে এটির প্রকাশনা বন্ধ হয়ে যায়।

তথ্যসূত্র
---------

1. ↑  "Untitled"। *The Brisbane Courier*। XXXVIII। Queensland, Australia। ১৪ জুন ১৮৮৪। পৃষ্ঠা 5। সংগ্রহের তারিখ ১৮ সেপ্টেম্বর ২০১৭ – National Library of Australia-এর মাধ্যমে।
2. ↑  "MOSSMAN AND DISTRICT NOTES."। *Townsville Daily Bulletin*। **LXI**। Queensland, Australia। ২৫ নভেম্বর ১৯৩৯। পৃষ্ঠা 12। সংগ্রহের তারিখ ১৮ সেপ্টেম্বর ২০১৭ – National Library of Australia-এর মাধ্যমে।
3. ↑  "Newspaper For Murgon"। *Maryborough Chronicle*। Queensland, Australia। ১ নভেম্বর ১৯৪৭। পৃষ্ঠা 9। সংগ্রহের তারিখ ১৮ সেপ্টেম্বর ২০১৭ – National Library of Australia-এর মাধ্যমে।
প্রবেশদ্বার: সাংবাদিকতা
স্কুল মডেল ইয়াং অ্যাথলেট প্রোগ্রাম
**বিশেষ অলিম্পিক বাংলাদেশ** বুদ্ধিবৃত্তিকভাবে অক্ষম ব্যক্তিদের ক্রীড়া এবং ক্রীড়া প্রতি তাদের উপহার এবং ক্ষমতা চ্যানেলের সুযোগ দেয়।

ইতিহাস
------

বুদ্ধি প্রতিবন্ধীদের ক্রীড়া কার্যক্রমের মাধ্যমে একটি সম্মানজনক অবস্থা তৈরির লক্ষ্যে স্পেশাল অলিম্পিকস নামে একটি আন্তর্জাতিক সংস্থা ১৯৬৮ সনে যুক্তরাষ্ট্রে প্রতিষ্ঠিত হয়। বাংলাদেশ ১৯৯৪ সনে স্পেশাল অলিম্পিকস বাংলাদেশ নামে এই কার্যক্রম শুরু হয়। বিগত দিনে ৯ বৎসর ও তদুর্ধ্ব শিশু ও বালক - বালিকাদের ক্রীড়া প্রশিক্ষণ, অনুশীলন ও প্রতিযোগিতায়, অংশগ্রহণের কার্যক্রম পরিচালিত হয়ে আসছে।

২/৩ বয়সেই শিশুদের বুদ্ধি প্রতিবন্ধীতা চিহ্নিত হওয়ার পর পরই তাদেরকে ইয়ং এ্যাথলেট প্রোগ্রামের অধীনে এনে তাদের শারীরিক যোগ্যতা বৃদ্ধির জন্য কিছু আনন্দদায়ক খেলার ছলে শেখাটাই হচ্ছে ইয়ং এ্যাথলেট প্রোগ্রাম। এর কার্যক্রমের ধাপগুলোর মধ্যে রয়েছে, মৌলিক দক্ষতা, বিভিন্ন খেলা, বাধা পেরুনো, মিউজিকাল মার্কার ও অন্যান্য।

তথ্যসূত্র
---------

1. ↑  "স্পেশাল অলিম্পিকের স্পেশাল বাজেট!"। *banglanews24.com*। সংগ্রহের তারিখ ১৮ সেপ্টেম্বর ২০১৯।
2. ↑  "সময় নিউজ"। *সময় নিউজ*। ১৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।
3. ↑  "স্পেশাল অলিম্পিক হকিতে বাংলাদেশের তিনটি জয়"। *jagonews24.com* (ইংরেজি ভাষায়)। সংগ্রহের তারিখ ১৮ সেপ্টেম্বর ২০১৯।
**বিশেষজ্ঞ মতামত** (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে।

শর্ত
----

বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতের। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ।

তথ্যসূত্র
---------

1. 1 2  Batuk Laal (২০০৪)। *Law of Evidence*। Allahabad: Central Law Agency। পৃষ্ঠা 231–239।
2. ↑  "Expart opinion and it's admissibility"। Legal Service India। October 20, 2013। মার্চ ২০, ২০১৭ তারিখে মূল থেকে আর্কাইভ করা। সংগ্রহের তারিখ 26.01.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**রিচার্ড অ্যান্ড্রু জোন্স** (ইংরেজি: Richard Jones; জন্ম: ২২ অক্টোবর, ১৯৭৩) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন **রিচার্ড জোন্স**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

খেলোয়াড়ী জীবনের শুরুটা তার বেশ ভালো হয়েছিল। ১৯৯৩-৯৪ মৌসুমে অনূর্ধ্ব-১৯ দলের অধিনায়কের মর্যাদা লাভ করেছিলেন তিনি। ১৯৯৩-৯৪ মৌসুম থেকে ২০১০ সাল পর্যন্ত রিচার্ড জোন্সের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের পক্ষে ঘরোয়া ক্রিকেটে অংশ নেন। নিজের বিয়ের পূর্বদিন ওয়েলিংটনের বিপক্ষে অংশ নিয়ে সেঞ্চুরি করেছিলেন। এছাড়াও, অকল্যান্ড এইসেসের অধিনায়কত্ব করেন। হক কাপে নর্থ হারবারের পক্ষে খেলেছেন তিনি।

২০০৩ সালে শ্রীলঙ্কা সফরের জন্যে মনোনীত হন। তবে, ঐ সফরের কোন প্রথম-শ্রেণীর ক্রিকেট খেলায় অংশগ্রহণের সুযোগ পাননি তিনি। নিউজিল্যান্ডীয় ঘরোয়া ক্রিকেটে তিন মৌসুম একচ্ছত্র প্রভাব বিস্তার করেন। এরপর জাতীয় দলে খেলার সুযোগ পান। এক পর্যায়ে অকল্যান্ড ত্যাগ করে ওয়েলিংটনে চলে যান। নিয়মিতভাবে নিউজিল্যান্ডের শীর্ষস্থানীয় শীর্ষসারির ব্যাটসম্যানের মর্যাদা প্রাপ্ত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন রিচার্ড জোন্স। ২৬ ডিসেম্বর, ২০০৩ তারিখে ওয়েলিংটনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

একই বছরের ২৯ নভেম্বর তারিখে লাহোরে একই দলের বিপক্ষে ওডিআইয়ে অভিষেক ঘটে। ৭ ডিসেম্বর, ২০০৩ তারিখে রাওয়ালপিন্ডিতে একই দলের বিপক্ষে সর্বশেষ ওডিআইয়ে অংশ নেন। এক টেস্ট ও পাঁচটি একদিনের আন্তর্জাতিকে অংশ নেয়ার পর ২০০৪ মৌসুম শেষে অকল্যান্ডে পাড়ি জমান।

ব্যক্তিগত জীবনে বিবাহিত তিনি। কেলি হার্বার্ট নাম্নী এক রমণীর পাণিগ্রহণ করেন।

তথ্যসূত্র
---------

1. ↑  "Players / New Zealand / ODI caps"। Cricinfo। সংগ্রহের তারিখ ২১ জানুয়ারি ২০২০।
2. ↑  "New Zealand ODI Batting Averages"। Cricinfo। সংগ্রহের তারিখ ২১ জানুয়ারি ২০২০।

আরও দেখুন
---------

* রিচার্ড কলিঞ্জ
* ইয়ান সিনক্লেয়ার
* এক টেস্টের বিস্ময়কারী
* সেন্ট্রাল ডিস্ট্রিক্টস ক্রিকেট দল
* ২০০৭-০৮ বাংলাদেশ ক্রিকেট দলের নিউজিল্যান্ড সফর
* নিউজিল্যান্ড জাতীয় ক্রিকেট দলের অধিনায়কদের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রিচার্ড জোন্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রিচার্ড জোন্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হাইয়াতু তাহরির আল-শাম** (**HTS**) বা **তাহরির আল শাম** হল একটি সিরীয় সুন্নি সশস্ত্র রাজনৈতিক সংগঠন। এটি শুরু থেকেই সিরিয়ার গৃহযুদ্ধে জড়িত আছে। ২০১৭ সালে এটি জাবহাতু ফাতাহ আল-শাম, আনসার আল-দ্বীন ফ্রন্ট, জায়েশ আল-সুন্না, লিওয়া আল-হক্ক ও তাহরিকু নুরুদ্দিন আল-জেনকি নামে চারটি সংগঠন একীভূতকরণের মাধ্যমে গঠিত হয়। গোষ্ঠীটি বর্তমান প্রাক্তন জাবহাতু ফাতাহ আল-শাম ও আহরার আল-শাম নেতাদের নেতৃত্বে রয়েছে। তবে হাইকমান্ড অন্যান্য গ্রুপের নেতাদের নিয়ে গঠিত।

গঠিত হওয়ার কিছুদিন পর আনসার আল-দ্বীন ফ্রন্ট  ও তাহরিকু নুরুদ্দিন আল-জেনকি তাহরির আল-শাম থেকে বিচ্ছিন্ন হয়ে যায়। ২০২২ সালে এটির আনুমানিক ৬,০০০-১৫,০০০ জন সদস্য ছিল। হাইয়াতু তাহরির আল-শাম সিরিয়ান স্যালভেশন গভর্নমেন্টের প্রতি আনুগত্য প্রকাশ করে। এটি ইদলিব প্রদেশে সিরীয় বিরোধীদের একটি বিকল্প সরকার।

তথ্যসূত্র
---------

1. ↑  BBC Monitoring (১২ ফেব্রুয়ারি ২০১৭)। "Tahrir al-Sham: Al-Qaeda's latest incarnation in Syria"। *BBC News*। ২৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ জুন ২০১৮।
2. ↑  "Syria Islamist factions, including former al Qaeda branch, join forces: statement"। *Reuters*। ২৮ জানুয়ারি ২০১৭। ২৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৭।
3. ↑  "New component split from "Hay'at Tahrir al-Sham""। *Syria Call*। ৯ ফেব্রুয়ারি ২০১৮। ১৩ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৮।
4. ↑  "The Syrian General Conference Faces the Interim Government in Idlib"। Enab Baladi। ১৮ সেপ্টেম্বর ২০১৭। ২৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৭।
১৯৫৮ সালের ছবিতে তাহরির চত্বর
ওমর মাকরাম মসজিদের নিকটে ওমর মাকরাম স্ট্যাচু - তাহরির চত্বর - কায়রো
**তাহরির চত্বর** (আরবি: ميدان التحرير‎‎ **Mīdān at-Taḥrīr**, মিশরীয় আরবি: meˈdæːn ettæħˈɾiːɾ) মিশরের রাজধানী কায়রোর ডাউন-টাউনে অবস্থিত একটি মিলনকেন্দ্র ও চত্বর। এটি "শহীদ চত্বর" নামেও পরিচিত।

ইতিহাস
------

এই চত্বরটি ১৯শতকের ডাউন-টাউন জেলার 'প্যারিস অন দ্যা নাইল'-এর রূপকার খিদিভ ইসমাইল-এর নামানুসারে "ইসমালিয়া চত্বর" (ميدان الأسماعيليّة **Mīdān al-Ismā‘īliyyah**) হিসেবেই প্রতিষ্ঠিত হয়। এই চত্বরটি ১৯১৯ সালের মিশর বিপ্লব-এর পর সর্বপ্রথম "তাহরির চত্বর" বা মুক্ত চত্বর" নামে পরিচিত লাভ করলেও তখন এই বিষয়ে কোনো সরকারিভাবে পুনঃনামকরণ করা হয়নি; কিন্তু রাজতন্ত্র থেকে প্রজাতন্ত্রে উত্তোরনের ১৯৫২ সালের মিশর বিপ্লব-এর পর এটিকে পরিবর্তন করা হয়। এই চত্বরটি ২০১১ সালের মিশর বিপ্লব-এর সময় সবার মনোযোগের কেন্দ্র বিন্দুতে পরিণত হয়।

তালাত হার্ব সড়ক থেকে রাস্তাসহ রাতের তাহরির চত্বরের উত্তর পূর্বাংশ
মোগাম্মা ভবন ও ওমর মাকরাম স্ট্যাচু মুখী দক্ষিণের দৃশ্য

আরও দেখুন
---------

* ডাউন-টাউন কায়রো

তথ্যসূত্র
---------

1. ↑  Vatikiotis, Panayiotis J. (১৯৯৭)। *The Middle East: From the End of Empire to the End of the Cold War*। Routledge। পৃষ্ঠা 194।

বহি:সংযোগ
---------


উইকিমিডিয়া কমন্সে **তাহরির চত্বর** সংক্রান্ত মিডিয়া রয়েছে।

* বিবিসি: ইমেজ শো
* আইফোন তাহরির চত্বর এপ
* ব্লাকবেরী তাহরির চত্বর এপ  ওয়েব্যাক মেশিনে আর্কাইভকৃত ২১ জুলাই ২০১১ তারিখে
পর্নোগ্রাফি আইনের বৈশ্বিক মানচিত্র:
  সাধারণত বৈধ তবে কিছু চরম ব্যতিক্রম এবং শিশু পর্নোগ্রাফি নিষিদ্ধ
  ব্যাপক বিধিনিষেধ অথবা দ্ব্যর্থহীন অবস্থার অধীনে কিছুক্ষেত্রে আংশিক বৈধ
  বেআইনি
  তথ্য পাওয়া যায়নি
**ভুটানের** আইন অনুসারে পর্নোগ্রাফি ব্যবহার বা বিতরণ নিষিদ্ধ। ২০০৪ সালের ভুটান দণ্ডবিধির ৪৭৬ (এ) ধারায় বলা হয়েছে, "বিবাদী যদি কম্পিউটার বা ইন্টারনেটে অশ্লীল ফটোগ্রাফি বা ছবি প্রকাশ করে এবং বিতরণ করে তাহলে একজন বিবাদী কম্পিউটার পর্নোগ্রাফির অপরাধে দোষী হিসাবে সাব্যস্ত হবে।

প্রকাশনার ধরন
-------------

### ইন্টারনেট

মোবাইল টেক্সট এবং ভয়েস মেসেজ যোগাযোগের পরিষেবা উইচ্যাট ভুটানে পর্নোগ্রাফিকে জনপ্রিয় করেছে।

দণ্ডিত মামলা
------------

রাজকীয় ভুটান পুলিশ ২০০৭ থেকে ২০১৯ সালের মধ্যে কম্পিউটার পর্নোগ্রাফির সতেরোটি মামলা নথিভুক্ত করেছে।

১৩ এপ্রিল, ২০১৮ তারিখে মাতাল অবস্থায় ঘুমানোর সময় তাদের বন্ধুর নগ্ন ছবি তোলে উইচ্যাটে পোস্ট করায় দুইজন নারীকে পর্নোগ্রাফির অভিযোগে দোষী সাব্যস্ত করা হয়। ১৪ মে তারিখে আদালত সেই মেয়েটিকে শাস্তি প্রদান করে, যে ছবি তুলে উইচ্যাটে পোস্ট করেছিলো। গ্রেফতারের পর তাকে ১৪ দিন আটকে রাখা হয় এবং এক বছরের কারাদণ্ড সহ তাকে ৪৩,২৫০ ঙুলট্রুম পরিশোধ করতে হয়। অন্য মেয়েটি যে তাকে ছবি তুলতে বলেছে তাকে ছয় মাসের কারাদণ্ড প্রদান করা হয়, তাকেও ১৪ দিনের জন্য আটক করা হয়েছিল এবং ২০,৭৫০ ঙুলট্রুম প্রদানের নির্দেশ দেওয়া হয়।

আরও দেখুন
---------

* শিশু পর্নোগ্রাফির বৈধতা
* বাংলাদেশে পর্নোগ্রাফি
* ভারতে পর্নোগ্রাফি
* পাকিস্তানে পর্নোগ্রাফি
* ফিলিপাইনে পর্নোগ্রাফি

তথ্যসূত্র
---------

1. ↑  "Two women convicted for computer pornography"। *KuenselOnline*। ২০১৮-০৮-১৮। সংগ্রহের তারিখ ২০২০-০৪-২৫।
2. ↑  "Bhutanese Pornography Gains Popularity In WeChat Groups"। *Business Bhutan*। ২০২০-০১-১৫। ২০২০-০৪-১০ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।
3. ↑  "Bhutanese Pornography Gains Popularity In WeChat Groups"। *Business Bhutan*। ২০২০-০১-১৫। ২০২০-০৪-১০ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫। "Bhutanese Pornography Gains Popularity In WeChat Groups"  ওয়েব্যাক মেশিনে আর্কাইভকৃত ২৬ জানুয়ারি ২০২১ তারিখে. *Business Bhutan*. 15 January 2020. Retrieved 25 April 2020.
4. ↑  "Two women convicted for computer pornography"। *KuenselOnline*। ২০১৮-০৮-১৮। সংগ্রহের তারিখ ২০২০-০৪-২৫।

প্রবেশদ্বার: ভুটান
ভুটানে ধানের আবাদ ভূমি
**ভুটানে ধানের উৎপাদন** ভুটানের কৃষিতে গুরুত্বপূর্ণ ভূমিকা পালন করে। এটি মূলত দেশীয় চাহিদা পূরণের জন্যই চাষ করা হয়। ২০০১ সালে জানা গিয়েছিল যে, ভুটানে জন্মানো ধানের মধ্যে পরিমাণে মাত্র ১% এরও কম বাজারে বিক্রিত হয়েছে। তবে একটি কৃষি জরিপ ইঙ্গিত দেয়, উৎপাদিত ধানের প্রায় ১৫% বিপণন করা হয়েছে।

ভুটানে, যে দেশে জনসংখ্যার ৭৯% কৃষিক্ষেত্রে নিযুক্ত, ২০০৬ সালে প্রায় ৬৭,৫৬৮ একর (২৭৩.৪৪ বর্গ কিমি) জমিতে ধানের উৎপাদন ছিল ৭৪,৭২০ মেট্রিক টন। এটি ২০০০ সালে ৪৪,০০০ টন থেকে নাটকীয়ভাবে বৃদ্ধি পেয়েছে। ভুটানের চাল গবেষণা কর্মসূচির মূল্যায়ন অনুসারে ১৯৮৯ এবং ১৯৯৭ সালের মধ্যে ভুটানের ধানের উৎপাদন ৫৮ শতাংশ বেড়েছে।

সবচেয়ে গুরুত্বপূর্ণ ধানের আবাদ-অঞ্চল হল স্যামটসে, যেখানে ভুটানের সর্বোচ্চ ২,৮৮৯ হেক্টর আবাদভূমিতে ধানের চাষাবাদ করা হয়। তারপরে রয়েছে সারপাং এবং পুনাখা অঞ্চল যেখানে ধানের জমির ক্ষেত্রফল যথাক্রমে ২,৮৩৯ এবং ১,৯৭১ হেক্টর। বছরে পুনাখায় সবচেয়ে বেশি উৎপাদন হয় ৬২৭৪ টন। অন্যান্য ক্ষেত্রগুলির মধ্যে রয়েছে পারো এবং ওয়াংডুয়েফড্রাং, যেখানে বাজোতে অবস্থিত দেশের অন্যতম গুরুত্বপূর্ণ ধান ইনস্টিটিউট অবস্থিত।

দেশে অবকাঠামোগত পথ তৈরিতে উল্লেখযোগ্য পরিমাণ কৃষিজমি ধ্বংস করা হয়েছে। কৃষি বিভাগের যুগ্ম পরিচালক গনেশ বি. চেত্রি বলেন, "থিম্পু এবং অন্যান্য জায়গায় অবকাঠামোগত উন্নয়নের জন্য আমরা প্রচুর জমি হারিয়েছি, কিন্তু এখনও ভুটানে উৎপাদিত ধান ৫০ শতাংশ জনগণের জন্য যথেষ্ট"।

ভুটান ধানের উল্লেখযোগ্য উৎপাদনকারী হওয়া সত্ত্বেও ভুটানের খাদ্য কর্পোরেশনের খাদ্যশস্য বিভাগের উপ-ব্যবস্থাপনা পরিচালক সিংগ দুকপার মতে, প্রতি বছর ভুটান ৬,০০০ থেকে ৭,০০০ মেট্রিক টন চাল আমদানি করছে।

উৎপাদিত ধানের প্রজাতি
---------------------

### ভুটানিজ লাল চাল

ভুটানের কৃষি কর্মকর্তা ও ধান চাষি।
মূল নিবন্ধ: ভুটানিজ লাল চাল
ভুটানের লাল চাল একটি মাঝারি আকারের শস্য এবং এটি ভুটানদের প্রধান খাদ্য। এটি একটি লাল জাপোনিকা প্রকৃতির চাল যা আধাআধিভাবে কলে ছাটা; এতে ভাতের উপরে কিছুটা লালচে ভুষি দৃশ্যমান হয়। এই কারণে, এটি প্রচলিত বাদামি চালের চেয়ে কিছুটা দ্রুত রান্না হয়। রান্না করা হলে চালটি ফ্যাকাশে গোলাপি, নরম এবং কিছুটা আঠালো মনে হয়।

এই চাল ১৯৯০ এর দশকের মাঝামাঝিতে যুক্তরাষ্ট্রে সহজলভ্য হয়ে ওঠে।

আরও দেখুন
---------

* ভুটানে কৃষি

তথ্যসূত্র
---------

1. 1 2 3 4  "Converting wet land to dry land - No rice"। Bhutan Observer। জুন ১৩, ২০০৮। আগস্ট ১২, ২০১০ তারিখে মূল থেকে আর্কাইভ করা। সংগ্রহের তারিখ মার্চ ২১, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "Rice production increased by 58 percent says report"। Kuensel। জুলাই ২০, ২০০৪। জুন ১০, ২০১১ তারিখে মূল থেকে আর্কাইভ করা। সংগ্রহের তারিখ মার্চ ২১, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Alford, Jeffrey; Naomi Duguid (১৯৯৮)। *Seductions of Rice*। New York: Artisan। আইএসবিএন 1-57965-113-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ভুটানে ধানের উৎপাদনের চিত্র
উল্লেখউল্লেখ
জ্যোতির্বিজ্ঞানে **ভূকেন্দ্রিক মডেল**(ইংরেজি ভাষায়: Geocentric model) বলতে এমন একটি বিশ্ব ব্যবস্থা বোঝায় যেখানে পৃথিবী বিশ্বের কেন্দ্রে অবস্থিত এবং তাকে কেন্দ্র করে অন্য সকল বস্তু আবর্তন করে। এর অন্য নাম *ভূকেন্দ্রিক মতবাদ*, *ভূকেন্দ্রিকতাবাদ* বা **টলেমীয় জগৎ** বা *টলেমীয় ব্যবস্থা*। অনেক সভ্যতায়ই এই মডেল খুব গ্রহণযোগ্যতা পেয়েছিল, যেমন প্রাচীন গ্রিক সভ্যতা। এজন্য অনেক গ্রিক দার্শনিককেই পৃথিবীকে মহাবিশ্বের কেন্দ্র হিসেবে বিবেচনা করতে দেখা যায়। এর উল্লেখযোগ্য উদাহরণ হচ্ছে এরিস্টটলীয় পদার্থবিদ্যা এবং টলেমির জগৎ।

দুটি খুবই সাধারণ পর্যবেক্ষণ পৃথিবীকে মহাবিশ্বের কেন্দ্র হিসেবে প্রতিষ্ঠিত করেছিল। প্রথমত, তারা, সূর্য এবং গ্রহগুলো প্রতিদিন নিয়ম করে পৃথিবীর চারদিকে আবর্তন করছে বলে মনে হয়। প্রতিটি তারা একটি খ-গোলকের মধ্যে প্রথিত আছে বলে মনে হতো, যে খ-গোলকের কেন্দ্র পৃথিবী এবং যে গোলকটি পৃথিবীর উত্তর উ দক্ষিণ মেরু দিয়ে অতিক্রমকারী একটি অক্ষ রেখার সাপেক্ষে প্রতিদিন আবর্তিত হয়। তারার অবস্থান বিষুব রেখার যত নিকটে ছিল তাকে তত বেশি দূরত্ব অতিক্রম করতে দেখা যেতো এবং সকল তারাই একদিনের ব্যবধানে তার পূর্বের উদিত হওয়ার অবস্থানে ফিরে আসতো। দ্বিতীয়ত, পৃথিবীতে অবস্থানকারী একজন পর্যবেক্ষকের সাপেক্ষে পৃথিবীর কোন গতি নেই, সে কঠিন, সুস্থিত এবং নিশ্চল। অন্য কথায়, পৃথিবী সম্পূর্ণ স্থির অবস্থায় আছে।

প্রাচীন গ্রিক ও মধ্যযুগীয় দার্শনিকরা ভূকেন্দ্রিক মডেল গ্রহণের পাশাপাশি মনে করতেন পৃথিবীর গোলকাকৃতির। আরও প্রাচীন কিছু পৌরাণিক কাহিনীতে পৃথিবীকে সমতল হিসেবে বিবেচনা করা হতো যার সাথে এর স্পষ্ট বিরোধ রয়েছে। অবশ্য প্রাচীন গ্রিসের দার্শনিকরা মনে করতেন সকল গ্রহের কক্ষপথ বৃত্তাকার। সপ্তদশ শতকের পূর্বে এই বৃত্তাকার কক্ষপথ সম্পর্কে কেউ খুব একটা সন্দেহ পোষণ করেননি। নিকোলাউস কোপের্নিকুস এবং ইয়োহানেস কেপলারের মত বিজ্ঞানীদের গবেষণার বদৌলতে অবশেষে উপবৃত্তাকার কক্ষপথের ধারণা প্রতিষ্ঠিত হয়।

টলেমির ভূকেন্দ্রিক মতবাদ অবলম্বন করে প্রায় ১৫০০ বছর সব ধরনের জ্যোতিষতাত্ত্বিক ছক তৈরি করা হতো। ১৬শ এবং ১৭শ শতকের মধ্যে এই মতবাদ ধীরে ধীরে গ্রহণযোগ্যতা হারায় এবং কোপের্নিকুস, কেপলার এবং গালিলেওদের হাত ধরে এক সময় সৌরকেন্দ্রিক মডেল (যাতে সূর্যকে কেন্দ্র হিসেবে বিবেচনা করা হয়) পূর্ণ গ্রহণযোগ্যতা পায়। অবশ্য ভূকেন্দ্রিক থেকে সৌরকেন্দ্রিক মতবাদে স্থানান্তরের এই পথ কুসুমাস্তীর্ণ ছিল না। একদিকে ক্যাথলিক চার্চ তাদের বর্ণনামতে ঈশ্বরের সর্বশেষ্ঠ সৃষ্টি মানুষের আবাসস্থলকে মহাবিশ্বের কেন্দ্র না ভেবে থাকতে পারছিল না, অন্যদিকে অনেকে পৃথিবীকে কেন্দ্র করে সবকিছু আবর্তিত হচ্ছে এই প্রত্যক্ষ পর্যবেক্ষণটি দুর্বল একটি তত্ত্বের কারণে ছেড়ে দিতে রাজি ছিলেন না।

টলেমীয় মডেল
------------

* উৎকেন্দ্রিক মডেলউৎকেন্দ্রিক মডেল
* মন্দবৃত্তমন্দবৃত্ত
* ইকুয়েন্টইকুয়েন্ট
* তিনটির সমন্বয়তিনটির সমন্বয়

টলেমি প্রথমে তিন ধরনের কক্ষপথের চিন্তা করেছিলেন: উৎকেন্দ্রিক, মন্দবৃত্ত এবং ইকুয়েন্ট। সকল ক্ষেত্রেই ধরে নিয়েছিলেন, গ্রহগুলো পৃথিবীকে বা পৃথিবীর খুব কাছের একটি বিন্দুকে কেন্দ্র করে আবর্তিত হয়। পৃথিবী নিজে ছিল সম্পূর্ণ স্থির। উৎকেন্দ্রিক (eccentric) মডেলে গ্রহগুলো যে বৃত্তাকার কক্ষপথে আবর্তন করে পৃথিবীকে তার কেন্দ্র থেকে একটু দূরে স্থাপন করা হয়।

তথ্যসূত্র
---------

1. ↑  Lawson, Russell M. (২০০৪)। *Science in the ancient world: an encyclopedia*। ABC-CLIO। পৃষ্ঠা 29–30। আইএসবিএন 1851095349। সংগ্রহের তারিখ ২ অক্টোবর ২০০৯।
2. ↑  Thomas S. Kuhn, *The Copernican Revolution*, pp. 5–20
3. ↑  Al Van Helden, "Ptolemaic System", The Galileo Project, Rice University